b'\n_START_ARTICLE_\nLiverpool\n_START_PARAGRAPH_\nLiverpool je pristani\xc5\xa1ko mesto in metropolitansko obmo\xc4\x8dje v Severozahodni Angliji na vzhodnem bregu reke Mersey._NEWLINE_Je peto najbolj naseljeno mesto v Angliji; leta 2002 je prebivalstvo \xc5\xa1telo 441.477 ljudi._NEWLINE_V 19. stoletju je bilo pristani\xc5\xa1\xc4\x8de drugo najbolj dejavno v Britanskem imperiju (za Londonom) in posledi\xc4\x8dno je postalo eno od sredi\xc5\xa1\xc4\x8d industrije. Toda v drugi polovici 20. stoletja je gospodarska pomembnost mesta upadla in danes je eno najbolj revnih obmo\xc4\x8dij v Zdru\xc5\xbeenem kraljestvu._NEWLINE_Mesto je znano tudi kot kulturno sredi\xc5\xa1\xc4\x8de, predvsem po glasbenih skupinah popularne glasbe; med njimi so najbolj znani Beatli. Mesto pa je znano tudi po vrhunskem nogometu. Liverpool F.C. je eden najuspe\xc5\xa1nej\xc5\xa1i angle\xc5\xa1ki klubov v zgodovini, ima namre\xc4\x8d kar 18 angle\xc5\xa1kih in 6 evropskih naslovov prvaka. Everton F.C. je drugi prvoliga\xc5\xa1 v Liverpoolu. Tekma med obema nasprotnikoma se imenuje Merseyside derby in velja za eno ve\xc4\x8djih rivalstev v Angliji.'